আগামীকাল রবিবার দুপুর ১২টায় মাতৃসম্মেলন উদ্বোধন করবেন রামকৃষ্ণ মিশনের অধ্যক্ষ শক্তিনাথানন্দজী মহারাজ। বিকেল ৩টায় রয়েছে ধর্মীয় সাংস্কৃতিক অনুষ্ঠান ও বিকেল ৫টায় সনাতন ধর্মমহাসম্মেলন। মঙ্গল প্রদীপ প্রজ্বালন করবেন ঋষিধাম ও তুলসীধামের মোহন্ত মহারাজ সুদর্শনানন্দ পুরী মহারাজ। উদ্বোধন করবেন কৈবল্যধামের মোহন্ত মহারাজ অশোক কুমার চট্টোপাধ্যায়। রাতে রয়েছে জন্মাষ্টমী পূজা ও ষোড়শ প্রহরব্যাপী মহানাম সংকীর্তনের শুভ অধিবাস। সোমবার ভোর থেকে অহোরাত্রি মহানাম সংকীর্তন শুরু হবে। সকাল ৯টা থেকে দুপুর পর্যন্ত ফ্রি মেডিক্যাল ক্যাম্প, চোখ পরীক্ষা ও ব্লাড গ্রুপিং থাকছে। মঙ্গলবার ব্রাহ্ম মুহূর্তে থাকবে মহানাম সংকীর্তনের সমাপন। প্রতিদিন দুপুর ও রাতে মহাপ্রসাদ বিতরণ আয়োজনও রয়েছে।